Antuan Grizmann orzu va maqsadlarini ma’lum qildi

“Barselona” hujumchisi Antuan Grizmann faoliyatini Amerika futbol ligasi — MLS’da tugatmoqchi ekanini ma’lum qildi.

“Barselona” bilan Primera va Chempionlar Ligasida g‘alaba qozonish — mening orzum va maqsadim. Shundan keyin istalgan sovringa ega chiqish mumkin. Qatarda Jahon Chempionati bo‘lib o‘tadi va shundan so‘ng MLS’ga yo‘l olish mumkin.
Qaysi jamoaga o‘tish haqida o‘ylaganim yo‘q, biroq haqiqatda u yerda o‘ynashni istayman. Maqsadim — faoliyatimni AQShda yakunlash. U yerda yaxshi harakat qilish, jamoaning muhim futbolchisiga aylanish va sovrin uchun kurashishga imkon bo‘ladi deb o‘ylayman”, — deydi Grizmann.
Fransiyalik futbolchi 2019-yilning yozida “Atletiko”dan “Barselona” safiga kelib qo‘shilgandi. Katalon klubi uning transferiga 120 million yevro sarflagan. Joriy mavsum Grizmann La Ligada 26 o‘yin o‘tkazib, sakkizta golga mualliflik qildi.
 Ronaldu, Azar, Grizmann. Yevro—2016 musobaqasining eng chiroyli 10 ta goli bitta sahifada (video)
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!